Pielikums Nr. 3

Talsu novada pašvaldības Centrālās pārvaldes

02.01.2024. rīkojumam Nr. TNPCP/24/4-4/1/RSJ

**RŪPNIECISKĀS ZVEJAS TIESĪBU NOMAS SLĒGTĀS IZSOLES NOLIKUMS**

Izdots saskaņā ar

Zvejniecības likuma 7. panta sesto daļu

un 11. panta sesto un septīto daļu

1. **VISPĀRĪGIE NOTEIKUMI**
2. Nolikums nosaka kārtību, kādā rīkojama slēgta izsole rūpnieciskās (pašpatēriņa) zvejas tiesību nomai Rīgas jūras līča **Rojas pagasta piekrastes ūdeņos 2024. gadā** (turpmāk – Izsole).
3. **IZSOLES PRIEKŠMETS**
4. Izsolē izsola šādus pašpatēriņa zvejas rīku limitus rūpnieciskās zvejas tiesību nomai Rīgas jūras līča Rojas pagasta piekrastes ūdeņos 2024. gadā **10 (desmit), katrs līdz 50 m gari, zivju tīkli, 6 (seši), katrs līdz 50 m gari, reņģu tīkli, 4 (četri) lucīšu murdi**.
5. Zvejas nomas tiesību lietošanas termiņš – ne ilgāk kā līdz 2024. gada 31. decembrim.
6. Katra zvejas rīka izsoles sākumcena tiek noteikta atbilstoši 2009. gada 11. augusta Ministru kabineta noteikumu Nr. 918 “Noteikumi par ūdenstilpju un rūpnieciskās zvejas tiesību nomu un zvejas tiesību izmantošanas kārtību” 2.1 pielikuma nosacījumiem, nosakot to sekojošā apmērā – zivju tīkls – 11,38 EUR (vienpadsmit *euro*, 38 centi) par vienu līdz 50 m garu zivju tīklu, 4,27 EUR (četri *euro*, 27 centi) par vienu līdz 50 m garu reņģu tīklu, 21,34 EUR (divdesmit viens *euro*, 34 centi) par vienu lucīšu murdu.
7. **IZSOLES PRETENDENTI**
8. Izsolē var piedalīties pretendenti, kuri līdz 2023. gada 15. novembra plkst. 17.00 iesnieguši Talsu novada pašvaldībā rūpnieciskās (pašpatēriņa) zvejas tiesību nomas iesniegumus uz zvejas rīkiem Rīgas jūras līča piekrastes ūdeņos kuru deklarētā dzīvesvieta vai kurām piederošais nekustamais īpašums atrodas šīs pašvaldības administratīvajā teritorijā.
9. Pretendenti, kuri atbilst šī nolikuma prasībām, tiek atzīti par izsoles dalībniekiem un tiem atļauts piedalīties izsolē. Katrs no solītājiem var solīt maksimāli par 1 (vienu) līdz 50 m garu zivju tīklu, 1 (vienu) līdz 50 m garu reņģu tīklu, 1 (vienu) lucīšu murdu.
10. Izsoles dalībnieka pienākums ir ievērot šī nolikuma prasības.
11. **IZSOĻU RĪKOTĀJS, NORISES VIETA UN LAIKS**
12. Izsoli organizē Talsu novada pašvaldības Licencēšanas komisija (turpmāk – Izsoles rīkotājs).
13. Izsoles rīkotāja adrese: Kareivju iela 7, Talsi, Talsu novads, LV-3201.
14. Izsoles rīkotāja reģistrācijas Nr. 90009113532.
15. Izsoles rezultāti tiek izskatīti un apstiprināti 2024. gada 16. janvārī, sasaucot Komisijas sēdi klātienē vai attālināti kādā no interneta platformām.
16. Rojas pagasta pārvalde informē par šī nolikuma noteikumiem, izvietojot paziņojumu par izsoļu vietu un laiku Talsu novada pašvaldības tīmekļvietnē – talsunovads.lv.
17. **IZSOLES RĪKOTĀJA TIESĪBAS UN PIENĀKUMI**
18. Izsoles komisijas sastāvu veido ar Talsu novada domes lēmumu apstiprinātais Talsu novada Licencēšanas komisijas sastāvs.
19. Izsoles rīkotājam ir tiesības izsoles vajadzībām pieprasīt papildus informāciju no izsoles dalībniekiem.
20. Izsoles rīkotāja pienākumi:
    1. sniegt informāciju par izsoļu kārtību, laiku un vietu;
    2. sagatavot un aizzīmogot piedāvājumu urnu;
    3. apzīmogot visas Izsolei iesniegtās aploksnes;
    4. nodrošināt izsoļu dalībniekiem iespēju iepazīties ar nolikumu;
    5. apstiprināt komisijas protokolu;
    6. pieņemt lēmumu par izsoles rezultātu apstiprināšanu;
    7. informēt izsoles dalībniekus par izsoles rezultātiem.
21. **IZSOLES PRETENDENTU PIETEIKUMU IESNIEGŠANA UN REĢISTRĀCIJA**
22. Izsole notiek rakstiski, pretendentam sagatavojot pieteikuma vēstuli ar pieteikuma veidlapu (skat. pielikumu), kurā viņš norāda cenu piedāvājumu konkrētajam zvejas rīkam.
23. Pretendents pieteikumā norāda sekojošu informāciju:
    1. pretendenta vārdu uzvārdu;
    2. pretendenta personas kodu;
    3. piedāvāto cenu par zvejas rīku;
    4. deklarētās dzīvesvietas adresi un tālruņa numuru;
    5. ar savu parakstu apliecina, ka ir iepazinies ar nolikumu;
    6. norāda pieteikuma parakstīšanas datumu.
24. Pieteikumam jābūt izdrukātam uz 1 (vienas) lapas un pretendenta vai pilnvarotās personas parakstītam, kā arī ievietotam aploksnē.
25. Ja pretendents ir pilnvarojis trešo personu iesniegt pieteikumu izsolei, pieteikuma vēstulei nepieciešams pievienot rakstisku pilnvaru.
26. Uz aploksnes jābūt norādītam „Pašpatēriņa zvejas nomas tiesību pieteikums “Rīgas jūras līča Rojas pagasta piekrastes ūdeņos 2024. gadā””.
27. Aploksne ar pieteikuma vēstuli iesniedzama Rojas pagasta pārvaldē personīgi vai ievietojot to pagasta pārvaldes pasta kastē vai Talsu novada pašvaldības Klientu apkalpošanas centrā, Kareivju ielā 7, Talsi, Talsu novads, LV-3201, personīgi vai ievietojot to pašvaldības pasta kastē **līdz 2024. gada 15. janvārim, plkst. 12.00**. Piedāvājumi tiek atvērti 2024. gada 16. janvārī izsoles komisijas sēdē.
28. Ja izsoles dalībnieks pieteikuma vēstuli iesniedz personīgi, reģistrējot pieteikumu, norāda saņemšanas datumu, reģistrācijas laiku.
29. Pieteikumus glabā slēgtās aploksnēs līdz izsoles sākumam.
30. **IZSOLES NORISE**
31. No Komisijas locekļu vidus tiek izvēlēts viens vai vairāki komisijas locekļi, kuri atvērs pieteikuma vēstules.
32. Atverot pieteikuma vēstuli, nosauc zvejas tiesību nomas pretendentu, zvejas rīku, kā arī zvejas tiesību nomas pretendenta piedāvāto cenu par vienu zvejas rīku.
33. Zvejas rīki tiek piešķirti tiem pretendentiem, kuri ir nosolījuši augstāko piedāvāto cenu par konkrēto zvejas rīku.
34. Ja vairāki pretendenti ir iesnieguši vienādu cenu piedāvājumu par attiecīgo zvejas rīku, piemēram, vairāki pretendenti iesnieguši tā sākumcenu, zvejas rīki tiek piešķirti, veicot izlozi.
35. Viens izsoles dalībnieks izsoles rezultātā var iegūt vienu katra veida zvejas rīku.
36. Nosolīto cenu par zvejas rīku pretendents maksā līgumā vai izsoles protokolā noteiktajā kārtībā, veicot maksājumu Rojas pagasta pārvaldē, vai izmantojot bankas pārskaitījumu uz Talsu novada pašvaldības kontu.
37. Pēc izsoles rezultātu apstiprināšanas katram izsoles dalībniekam ir tiesības iepazīties ar pretendentu cenu piedāvājumu, iepazīstoties ar rezultātiem klātienē vai e‑pastā.
38. Izsoles rīkotāja rīcību var apstrīdēt Talsu novada domes 2023. gada 30. marta saistošajos noteikumos Nr. 7 “Talsu novada pašvaldības nolikums” noteiktajā kārtībā.

Izpilddirektors I. Haselbaums

**PIETEIKUMS**

**rūpnieciskās (pašpatēriņa) zvejas tiesību nomai Rīgas jūras līča Rojas pagasta piekrastes ūdeņos 2024. gadā**

|  |  |
| --- | --- |
| **ZVEJAS RĪKS:** | **PIEDĀVĀTĀ CENA par 1 rīku, EUR** |
| * Zivju tīkls, 50 m garumā |  |
| * Reņģu tīkls 50 m garumā |  |
| * Lucīšu murds |  |

vārds uzvārds \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

personas kods \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

dzīvesvietas adrese, tālruņa numurs

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Talsu novadā piederošā nekustamā īpašuma adrese, ja deklarētā dzīvesvieta nav Talsu novads

* **Apliecinu, ka esmu iepazinies ar Izsoles nolikumu un lūdzu reģistrēt mani kā Izsoles dalībnieku.**
* **Apliecinu, ka es piekrītu, ka mani personas dati tiks izmantoti Izsoles rezultātu iegūšanai.**
* **Apliecinu, ka man nav piemērots administratīvais sods zivju resursu aizsardzības un izmantošanas jomā pēdējā gada laikā.**

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (datums) (paraksts, vārds/uzvārds)